《小雪》
宋代·苏过

小雪不盈寸，阴风何凛冽。那堪平地尺，奈此衣百结。

天以固念念民，已兆丰年悦。不知贫与富，苦乐相悬绝。

沈沈五侯居，碧瓦题目华棁。兽炭麒麟红，银瓶黄封揭。

春风绕幄帐，醉面生绮缬。赐宴明光宫，玉色迷金阙。

谁怜荜门士，破壁穿飞屑。捉襟肘常见，纳履指屡决。

夜长不可度，薪湿何由爇。饥吟数更鼓，坐叹生理拙。

寒暑有代谢，俣须怨穷达。犹胜卧穹庐，破毡空自齧。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。